
  Z A P I S N I K

7. sjednice Vijeća Mjesnog odbora  Dugave,
održane 17. prosinca 2021.



Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

[bookmark: _GoBack]Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav i Snežana Stojaković.

Nenazočni članovi vijeća:  nema ih


Ostali nazočni:	Petra Crnko, stručna referentica lokalne samouprave u VGČ Novi Zagreb-istok
			M.M., zainteresirani građanin
						
	
Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 6. radne sjednice MO Dugave. (9 "za"). 



	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1. Zeleni otoci na području Gradske četvrti Novi Zagreb – istok, prijedlozi lokacija za nadopunu Dugave - zaključak, donosi se
2. Rasvjeta na igralištima – gašenje reflektorske rasvjete – zaključak, donosi se
3. Sanacija rupa na pješačkoj stazi Ulici sv. Mateja 53., kod područnog  DV, na prijedlog predstavnika stanara – zaključak, donosi se
4. Sanacija rupa i izbočina na pješačkoj stazi Ulica sv. Mateja 5., na prijedlog predstavnika stanara – zaključak, donosi se
5. Zahtjevi za korištenje prostora mjesne samouprave (HSU, Podružnica umirovljenika Dugave/Hrelić) – zaključak, donosi se
6. Očitovanje o idejnom rješenju Sportske građevine na k.č.br. 2386, k.o. Zaprudski otok investitora NK Zelengaj 1948 - zaključak, donosi se
7. Saniranje stepeništa koje vodi do platoa u Ulici sv. Mateja 77 - zaključak, donosi se
8. Pitanja, obavijesti i prijedlozi






   Ad 1. Zeleni otoci na području Gradske četvrti Novi Zagreb – istok, prijedlozi lokacija za nadopunu Dugave

Predsjednik Vijeća na osnovu zahtjeva GČ Novi Zagreb-istok, a temeljem prijedloga Zagrebačkog holdinga Podružnice Čistoća otvorio raspravu o predloženim lokacijama u ulicama Vijenac Frane Gotovca 13 i Ulici sv. Mateja 129 za formiranje zelenih otoka. U raspravi je istaknuto da su zeleni otoci na tim lokacijama već potpuno funkcionalni i jednoglasno (9 "za") podržalo predmetni prijedlog. 


					ZAKLJUČAK
o prijedlozima lokacija zelenih otoka na području Gradske četvrti Novi Zagreb - istok u Dugavama 

1. Vijeće MO Dugave daje pozitivno mišljenje na predmetni prijedlog. 
2. Ovaj Zaključak dostavlja se Vijeću Gradske četvrti Novi Zagreb - istok, te Podužnici Čistoća Zagrebačkog holdinga.  




Ad 2. Rasvjeta na igralištima – gašenje reflektorske rasvjete

Predsjednik Vijeća je otvorio raspravu o prijedlogu skupine građana nastavno na gašenje proljetos postavljene reflektorske rasvjete na igralištima osnovne škole s ograničavanjem njezina rada do 21 sat. Na predmetni zahtjev stiglo je očitovanje nadležnog Gradskog ureda za prostorno uređenje, izgradnju grada, komunalne poslove i promet od 29. listopada 2021. u kojem je istaknuto da se zahtjev može realizirati uz suglasnost Vijeća gradske četvrti, te ravnateljica osnovnih škola I. OŠ Dugave i OŠ Frana Galovića, ali će se u tom slučaju rasvjeta tokom cijele godine gasiti u navedeno vrijeme (u 21 sat) s obzirom na troškove podešavanja. U raspravi je istaknuto kako je u tom slučaju zahtjev bespredmetan, jer se sportske aktivnosti na igralištima odvijaju najviše u ljetnim mjesecima i to nakon 21 sata. Nakon rasprave je zahtjev jednoglasno odbijen (9 "protiv").

					ZAKLJUČAK
o zahtjevu skupine građana o gašenju reflektorske rasvjete na sportskim igralištima osnovne škole u 21 sat
   

 	
	1. Vijeće MO Dugave protivi se predmetnom prijedlogu.
	2. Ovaj Zaključak dostavlja se Vijeću Gradske četvrti Novi Zagreb - istok i Gradskom uredu za prostorno uređenje, izgradnju grada, komunalne poslove i promet.
	

Ad 3. Sanacija rupa na pješačkoj stazi u Ulici sv. Mateja 53 kod područnog  DV, na prijedlog predstavnika stanara

Predsjednik Vijeća upoznao je članove Vijeća s potrebom  sanacije rupa na pješačkoj stazi u Ulici sv. Mateja 53 kod područnog objekta Dječjeg vrtića. U raspravi je istaknuto da je problem nastao nakon sancije vodovodnih i odvodnih cijevi na predmetnoj lokaciji, nakon čega je isti već dva puta saniran. S obzirom na navedeno prije sanacije se zahtijeva izlazak na teren stručne inspekcijske službe Gradskog vodovoda i odvodnje koja treba utvrditi je li riječ o eroziji tla i problemu koji nastaje zbog možebitnog curenja vode iz sustava vodovoda i/ili odvodnje. Nakon rasprave je zahtjev jednoglasno usvojen (9 "za").


						ZAKLJUČAK
o sanaciji rupa na pješačkoj stazi Ulici sv. Mateja 53., kod područnog  DV, na prijedlog predstavnika stanara

	1. Vijeće MO Dugave podržava predmetni zahtjev.
	2. Ovaj Zaključak dostavlja se Vijeću Gradske četvrti Novi Zagreb - istok, Gradskom uredu za prostorno uređenje, izgradnju grada, komunalne poslove i promet, te nadležnoj službi Gradskog vodovoda i odvodnje. 




	Ad 4. Sanacija izbočina na pješačkoj stazi Ulica sv. Mateja 5 na prijedlog predstavnika stanara 

	Predsjednik Vijeća upoznao je članove sa zahtjevom građana koji traže sanaciju izbočina na pješačkoj stazi  u Ulici sv. Mateja 5 kod kafića Trač. Korjenje stabala ondje je podiglo betonske kocke što dovodi do opasnih situacija za prolaznike posebice ujesen kad napada lišće. U raspravi je istaknuto da se od stručnih službi zatraži prijedlog rješenja predmetnog problema, a vijećnik Darko Borovac predložio je ograđivanje stabala betonskim klupicama kako bi prolaznicima na prvi pogled bilo jasno da ih trebaju zaobić. Nakon rasprave je zahtjev jednoglasno odbijen (9 "za").

ZAKLJUČAK
		o sanaciji izbočina na pješačkoj stazi u Ulici sv. Mateja 5   

	1. Vijeće MO Dugave daje pozitivno mišljenje za sanaciju predmetnih izbočina.  
	2. Ovaj Zaključak dostavlja se vijeću Gradske četvrti Novi Zagreb - istok, te Gradskom uredu za prostorno uređenje, izgradnju grada, komunalne poslove i promet.








Ad 5. Zahtjevi za korištenje prostora mjesne samouprave (HSU, Podružnica umirovljenika Dugave/Hrelić)


	Predsjednik Vijeća informirao je članove Vijeća o pristiglim zahtjevima za korištenje prostorija mjesne samouprave i njihovim terminima korištenja, koji su bez rasprave usvojeni (9 "za").

ZAKLJUČAK
		o Zahtjevima za korištenje prostora mjesne samouprave


1. Vijeće MO Dugave podržalo je sve predmetne Zahtjeve. 
2. Ovaj Zaključak dostavlja se Vijeću Gradske četvrti Novi Zagreb - istok. 


Ad 6. Očitovanje o idejnom rješenju izgradnje Sportske građevine na k.č.br. 2386, k.o. Zaprudski otok investitora NK Zelengaj 1948


Predsjednik Vijeća upoznao je članove Vijeća s idejnim rješenjem izgradnje predmetne sportske građevine investitora NK Zelengaj 1948 za koju dosad nije bila zatražena suglasnost Vijeća MO Dugave na čijem se području nalazi. U raspravi je istaknuto kako je idejno rješenje predloženo zbog navodne sanacije garderoba i sanitarnog čvora, ali je umjesto toga predložena izgradnja novog infrastrukturnog objekta, dvokatne građevine s caffe barom i krovnom terasom na zelenoj površini uz nogostup i vrlo prometnu Ulicu sv. Mateja čiji gabariti iznose 409,6 m2 u bruto  tlocrtnoj površini zgrade, te 603,7 m2 u bruto građevinskoj površini zgrade, čime se prema mišljenju svih vijećnika narušava postojeća vizura naselja i kvaliteta stanovanja u tom dijelu Dugava. Posebno je problematičan broj od 101 sjedećeg mjesta u caffe baru zbog čega treba osigurati dodatnih 13 parkirnih mjesta samo za ugostiteljsku namjenu. U raspravi je istaknuto da nije riječ o sanaciji postojećih garderoba, prostorija za suce i delegate, te sanitarnog čvora, što bi vijećnici apsolutno podržali, nego o novoj izgradnji na javno dostupnoj zelenoj površini u neprihvatljivim gabaritima pod izlikom navodne sanacije, pa se predmetnom idejnom rješenju jednoglasno protive (9 "protiv"). 



	ZAKLJUČAK	
	o očitovanju o idejnom rješenju Sportske građevine na k.č.br. 2386, k.o. Zaprudski otok investitora NK Zelengaj 1948

1. Vijeće MO Dugave odbija gradnju predmetne sportske građevine prema predloženom idejnom rješenju..
2. Ovaj Zaključak dostavlja se Vijeću Gradske četvrti Novi Zagreb - istok, stručnoj službi nadležnog gradskog ureda za upravljanje gradskom imovinom, nadležnoj službi gradskog ureda za sport i upravljanje sportskom imovinom, te Sportskom savezu Grada Zagreba.






Ad. 7. Zahtjev za saniranje stepeništa koje vodi do platoa u Ulici sv. Mateja 77 


Predsjednik Vijeća upoznao je vijećnike sa zahtjevom predstavnika stanara za saniranjem strepeništa koje vodi do platoa u Ulici sv. Mateja 77 i dokumentirao ga fotografijom koja prikazuje trenutačno stanje, što je krajnje neprihvatljivo i opasno za pješake koji ga koriste. U raspravi je jednoglasno zaključeno da se predmetno stepenište treba hitno sanirati i zahtjev je jednoglasno usvojen (9 "za").


ZAKLJUČAK
o Zahtjevu za saniranje stepeništa koje vodi do platoa u Ulici sv. Mateja 77 

1. Vijeće MO Dugave podržalo je predmetni Zahtjev. 
2. Ovaj zaključak se dostavlja Vijeću Gradske četvrti Novi Zagreb - istok, te Gradskom uredu za prostorno uređenje, izgradnju Grada, graditeljstvo, komunalne poslove i promet.



Ad 8. Pitanja, prijedlozi i obavijesti

Predsjednik daje riječ građaninu M.M., iz Ulice sv. Mateja 123, koji je vijećnike obavijestio o svom prijedlogu uređenja novih parkirnih mjesta na zelenoj površini nasuprot ulaza u zgradu. Obrazložio ga je nedostatkom parkirnih mjesta i potrebom gradnje novih zbog povećanja broja automobila u naselju. U raspravi je istaknuto kako se problem nedostatka parkirnih mjesta treba rješavati sveobuhvatnim mjerama na razini grada i gradske četvrti. Istaknuto je kako je u nedavnoj prezentaciji postojećeg prometnog elaborata za poboljšanje funkcioniranje prometa u Dugavama kao moguće najjednostavnije rješenje za povećanje parkirnih mjesta u naselju predloženo uklanjanje kanti za odlaganje komunalnog i drugog otpada (plastike, papira i biootpada) s prometnica, čime bi se dobilo dodatnih dvjestotinjak parkirnih mjesta na razini naselja. Nakon toga raspravljalo se o upitu građanina F.M.T. za iscrtavanje parkirnih mjesta na parkiralištu stambene zgrade u Hribarovom prilazu 2-10, što također treba uključiti u sveobuhvatno rješenje iscrtavanja parkirnih mjesta na razini cijelog naselja. Na kraju je predsjednik Vijeća obavijestio o najavi izrade prijedloga izmjene programa održavanja za 2022. godinu u siječnju iduće godine, te informirao o preuzimanju dodatne prostorije za korištenje mjesne samouprave i planovima za uređenje iste.   


Dovršeno u 19.55 sati.

Zapisnik izradio:
Kruno Petrinović

KLASA: 026-02/21-002/2296
URBROJ:  251-06-11-902-21-2
Zagreb,  17. prosinca 2021.

Predsjednik
Vijeća Mjesnog odbora
Dugave
Berislav Ptiček
